Tuis - HTS John Vorster
​Die Hoër Tegnologiese Skool John Vorster
Die Beste Tegnologiese Skool in Gauteng.
Tegnologies. Toekomsgerig. Toekomsgereed.
HTS John Vorster spog met 'n wye verskeidenheid kultuuraktiwiteite waaraan leerders kan deelneem. Op die gebied van redenaars, is die JV's uiters kompeterend en welbekend op plaaslike en nasionale vlak. Ons neem ook deel aan kunswedstryde, kunstefeeste en sangkompetisies.
Aangesien die tegnologiese studierigting gespesialiseerd is, beskik slegs 'n volwaardige hoërskool vir tegnologie soos HTS John Vorster, oor die vakspesialiste en gesofistikeerde toerusting wat 'n waarborg is vir ononderbroke standaardonderrig en-opleiding.
Sport, oefening en 'n gesonde lewenstyl is 'n integrale deel van elke kind se ontwikkeling. Ons visie is om deur sport en liggaamlike opvoedkunde, individue te ontwikkel wat die belangrikheid van dissipline, die genot van sport, en die voordele van 'n gesonde liggaam en gees ervaar en verstaan.
Tegnologiese vakke is jou paspoort na sukses in hierdie veranderende wêreld.
Sekere posisies van die toekoms (jobs of the future) bestaan tans nog nie, en die toekomstige arbeidsmarkvereistes is drasties besig om te verander veral t.o.v tegnologie. Hierdie veranderinge bring egter ook geleenthede. Tegnologiese beroepe bly steeds in aanvraag. Die vermoë om vaardighede aan te bied wat ander aansoekers nie kan doen nie, gaan die jong werkende se grootste wapen bly.
HTS John Vorster bied al nege Tegnologiese vakrigtings en spesialiseer in Uitnemende Tegnologiese Onderwys.